OzLabs/hebrew-wiki-articles huggingface dataset:
אליהו חסיד

אליהו ליב חסיד (נולד ב־12 בנובמבר 1976, י"ט בחשוון ה'תשל"ז) הוא חבר הכנסת לשעבר מטעם מפלגת אגודת ישראל בסיעת יהדות התורה. כיום מנהל ישיבת אמרי אמת של חסידי גור בבני ברק.

== קריירה ==
לפני כניסתו לכנסת ניהל חסיד את ישיבת וכולל 'אמרי אמת' ושימש כמורשה חתימה יחד עם חמיו אברהם מרדכי טרויבע וחבר הוועד צבי הרשל גולומב.
חסיד משמש גבאי בית החסידים דגור זיכרון מאיר ברחוב אור החיים בבני ברק, וממייסדי מועדון אור יהושע - מועדון יום לגיל הזהב הפועל בתחום בתי החסידים, ומשמש בו כמורשה חתימה.

בתחילת שנת 2019 ניהל את קמפיין גיוס ההמונים - מצ'ינג של חסידות גור. אשר גייס על פי הצהרת איחוד מוסדות גור 72,000,000 ש"ח.

בבחירות לכנסות העשרים ואחת, העשרים ושתיים והעשרים ושלוש שובץ במקום התשיעי ברשימת יהדות התורה, כנציג השני של חסידות גור ברשימה.

בעקבות הפסקת כהונתו של השר יעקב ליצמן בכנסת במסגרת החוק הנורווגי, החל ב-24 ביוני 2020 לכהן כחבר הכנסת.

במהלך כהונתו כיהן כחבר בוועדת העבודה והרווחה, חבר בוועדה למיגור הפשיעה בחברה הערבית, וחבר בוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט.

לאחר התפטרותו של ליצמן מהממשלה, התפטר חסיד מהכנסת ב-12 באוקטובר 2020, על מנת לשמור על האיזון בסיעת יהדות התורה. הוא לא שובץ ברשימת יהדות התורה לקראת הבחירות לכנסת העשרים וארבע.

== חיים אישיים ==
אליהו נולד לנחום חסיד, חסיד גור. למד בישיבת נזר ישראל ובישיבת חידושי הרי"ם. לאחר נישואיו לבתו של אברהם מרדכי טרויבע, למד מספר שנים בכולל אברכים.

אחיו הוא צבי חסיד - מנכ"ל זק"א תל אביב.

== קישורים חיצוניים ==
* 
* [https://twitter.com/AviRabina/status/1168849019646423040 נציג גור ברשימת יהדות התורה, אליהו חסיד, נחשף לראשונה בסרטון בחירות בו פונה לקהל הישראלי], באתר טוויטר
* אריה כהנא, [http://actualic.co.il/מקום-9-ביהדות-התורה-מי-אתה-אליהו-חסיד/ מקום 9 ב'יהדות התורה': מי אתה אליהו חסיד?], באתר אקטואליק
* 

== הערות שוליים ==

קטגוריה:חסידי גור
קטגוריה:בני ברק: חברי הכנסת
קטגוריה:חברי הכנסת מטעם יהדות התורה
קטגוריה:חברי הכנסת העשרים ושלוש
קטגוריה:חברי הכנסת העשרים ושלוש: חברי כנסת מכהנים במסגרת החוק הנורווגי
קטגוריה:חברי הכנסת מטעם אגודת ישראל
קטגוריה:ישראלים שנולדו ב-1976
וייה סראנו

וייה סראנו (בספרדית: Villa Serrano) היא עיירה קטנה ובירת נפת בליסאריו בואטו שבמחוז צ'וקיסאקה שבבוליביה.

== גאוגרפיה ==
וייה סראנו ממוקמת כ-483 ק"מ מלה פאס וכ-91 ק"מ מבירת המדינה ומבירת המחוז סוקרה. בנוסף, העיירה ממוקמת ליד הנהר אל פסקדו (Río El Pescado).

== אקלים ==
הטמפרטורה הממוצעת היא 16 מעלות צלזיוס. החודש הכי חם הוא נובמבר (20 מעלות צלזיוס). החודש הכי קר הוא יולי (14 מעלות צלזיוס). כמות המשקעים הממוצעת היא 936 מילימטרים בשנה. חודש פברואר הוא החודש שיש בו הכי הרבה גשם (173 מ"מ גשם), וחודש יולי הוא החודש שיש בו הכי פחות גשם (4 מ"מ גשם).

== תנועה ותחבורה ==
העיירה ממוקמת ליד הכביש המהיר F38.

==קישורים חיצוניים==

== הערות שוליים ==

קטגוריה:בוליביה: יישובים
JAC iEV6E

JAC iEV6E היא מכונית חשמלית המוגדרת כמכונית עירונית סופרמיני מתוצרת יצרנית הרכב הסינית JAC Motors (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצרת בסין משנת 2016 ועד היום.

==דגמים==

* משפחתית (JAC iEV6E).
* ספורט (JAC iEV6E Sport) (מיוצר משנת 2018).

=="JAC iEV6E"==

* דגם ה-"JAC iEV6E" התבסס על פלטפורמת דגם JAC Yueyue.
* דגם ה-"JAC iEV6E" הוצג לראשונה בתערוכת הרכב הבינלאומית של בייג'ינג, באפריל 2016.
* 5 דלתות - האצ'בק.
* ספקית מתח - סוללת ליתיום-יון.
* מיקום סוללה - מתחת למושבים הקדמיים והאחוריים.
* טווחי נסיעה : 255 ק"מ לגרסה המשפחתית, 310-390 ק"מ לגרסת הספורט.
* טעינה ראשונית - 40 דקות.
* 80% מטעינת המצבר מתבצעת תוך 30 דקות.
* צמיגים - 165/65 R14.
* מחיר היחידה עמד על 38,800 - 41,800 רנמינבי (שנת 2017, בסין עבור הגרסה המשפחתית).

==תמונות==
<gallery mode="packed" heights="140">
קובץ:JAC iEV6E front 8.13.18.jpg | דגם "JAC iEV6E"
קובץ:JAC iEV6E rear 8.13.18.jpg | דגם "JAC iEV6E"
קובץ:JAC iEV6E.jpg | דגם "JAC iEV6E"
קובץ:JAC iEV6E rear.jpg| דגם "JAC iEV6E"
קובץ: IEV6e 001.jpg | דגם "JAC iEV6E"
קובץ:IEV6e sport 003.jpg | דגם "JAC iEV6E" - דגם ספורט
קובץ:IEV6e sport 001.jpg | דגם "JAC iEV6E" - דגם ספורט
קובץ:IEV6e sport 002.jpg | דגם "JAC iEV6E" - דגם ספורט

</gallery>

==ראו גם==
* Refine M2
* Refine M4
* JAC Yueyue
* JAC Rein
* JAC Binyue
* JAC J5

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2016
קטגוריה:מכוניות סופרמיני
קטגוריה:מכוניות חשמליות
קטגוריה:כלי רכב המיוצרים בסין
iEV6E
בית הספר הבינלאומי ע"ש רפאל רקנאטי

בית הספר הבינלאומי ע"ש רפאל רקנאטי באוניברסיטת רייכמן הוקם בשנת 2001. לומדים בו כיום כ-2,000 סטודנטים מ-90 מדינות בעולם לתואר ראשון ולתואר שני, המהווים כ-30% מהסטודנטים באוניברסיטת רייכמן. כ־70% מהם עולים לישראל בסיום לימודיהם.
בית הספר הוקם על מנת לטפח דור של מנהיגות צעירה ורחבת אופקים גם בארצות שמעבר לים, תוך העמקת הקשר בין ישראל לבין התפוצות.

== תוכניות הלימודים ==
בבית הספר לומדים סטודנטים לתואר ראשון במנהל עסקים, ממשל, תקשורת, פסיכולוגיה, קיימות, מדעי המחשב ויזמות.

הסטודנטים לתואר שני לומדים בתוכניות כלכלה פיננסית, אינטראקציית אדם-טכנולוגיה (HCI), ממשל, Global MBA, MBA in Healthcare innovation ובתואר שני התנהגות ופיתוח ארגונים.

== תוכניות ופעילויות מיוחדות ==
התוכניות החברתיות נועדו לסייע לסטודנטים מהעולם להכיר את ישראל ואת החברה הישראלית באופן בלתי אמצעי. הסטודנטים הלומדים בבית הספר הבינלאומי לוקחים חלק בתוכניות שונות מעבר ללימודים ביניהן: StandwithUs - תוכנית לקידום מיומנויות דיפלומטיה ציבורית, תוכנית ISCA ותוכנית Act IL שנועדו להתמודד ולהיאבק בגילויי אנטישמיות, גזענות ודה- לגיטימציה ברשת האינטרנט, מועדון הדיבייט - מועדון המאפשר לסטודנטים לרכוש ולשפר את כישורי הטיעון והנאום שלהם, מועדון היזמות המעודד את רוח היזמות בקרב הסטודנטים בקמפוס ועוד.

דו"ח המועצה להשכלה גבוהה קבע כי "המרכז הבינתחומי הוא גם המוסד הבינלאומי ביותר בישראל וגם תורם את מספר הסטודנטים הבינלאומיים הגדול ביותר ל'לימודים מלאים' ולקבוצת הסטודנטים היהודיים". מהדו"ח עולה כי 35% מכלל הסטודנטים הבינלאומיים, ו-28% מכלל הסטודנטים היהודים הבינלאומיים הלומדים במסגרות אקדמיות בישראל – הם סטודנטים בבינתחומי. מתוך 13 תוכניות בינלאומיות לתואר אקדמי מלא הפועלות בישראל, כמחצית מהן נלמדות במרכז הבינתחומי הרצליה.

== קישורים חיצוניים ==
* 
* [https://www.idc.ac.il/he/schools/rris/pages/home.aspx אתר בית הספר הבינלאומי בעברית]
* [http://che.org.il/wp-content/uploads/2016/11/עקרונות-למדיניות-בנילאומיות-סופי.pdf דו"ח המועצה להשכלה גבוהה על בינלאומיות באקדמיה]

== הערות שוליים ==

קטגוריה:אוניברסיטת רייכמן
קטגוריה:בתי ספר בין-לאומיים
קישגייר

קישגייר (בהונגרית: Kisgyőr) הוא כפר במחוז בורשוד-אבאוי-זמפלן שבצפון מזרח הונגריה.

בקישגייר חיו מעט יהודים ובמקום היה בית קברות יהודי שנחרש והפך למגרש כדורגל.

{| class="wikitable"
! שנה
! כמות יהודים
! כלל האוכלוסייה
|-
|1840
|18
|
|-
|1880
|44
|1,530
|-
|1910
|47
|
|-
|1920
|37
|
|-
|1930
|18
|
|-
|1941
|7
|1,657
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=22840 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קישטוקאי

קישטוקאי (בהונגרית: Kistokaj) הוא כפר במחוז בורשוד-אבאוי-זמפלן שבצפון מזרח הונגריה. 

==יהודי קישטוקאי==
בקישטוקאי חיו מעט יהודים ובמקום קיימים שרידים של בית קברות יהודי.
תושבים יהודיים מהכפר שנרצחו בשואה מונצחים בלוח זיכרון בהייצ'בה שבמישקולץ.

{| class="wikitable"
! שנה
! כמות יהודים
! כלל האוכלוסייה
|-
|1840
|7
|
|-
|1880
|22
|608
|-
|1910
|26
|
|-
|1920
|30
|
|-
|1930
|11
|
|-
|1941
|29
|887
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=12399 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
חיבוקים עם באלי ושלוק

חיבוקים עם באלי ושלוק היא סדרת טלוויזיה חינוכית לילדים המשודרת בערוץ הופ!.

== עלילה ==
בכל פרק באלי ושלוק נעזרים בסבא יואל וסבתא ריבה בכל בעיה, שרים ורוקדים איתם.

== הדמויות ==
*באלי (אבי יקיר) - כלבלב לבן שלובש חולצה כחולה שמעליה אפודה לבנה עם תפוזים ומכנסיים ונעליים בצבע כתום.
*שלוק (אבי יקיר) - עורב שחור עם מקור צהוב.
*סבא יואל (גבי עמרני) - סבא ובעלה של סבתא ריבה.
*סבתא ריבה (רבקה מיכאלי) - סבתא ואשתו של סבא יואל.

== ראו גם ==

* הקונצונים
* אליק ובליק
* באלי דליק ושלוק
* סיפורים לנימי

== קישורים חיצוניים ==

קטגוריה:סדרות ערוץ הופ!
קטגוריה:סדרות טלוויזיה ישראליות שעלו לשידור בשנות ה-2000
קטגוריה:סדרות ילדים של ברוש הפקות
קטגוריה:סדרות טלוויזיה ישראליות בכיכובן של בובות
טום וג'רי והקוסם מארץ עוץ

טום וג'רי והקוסם מארץ עוץ (באנגלית: Tom and Jerry and the Wizard of Oz) הוא סרט אנימציה אמריקאי לילדים מסוגת קומדיה, פנטזיה והרפתקאות. הסרט הוא עיבוד לסרט "הקוסם מארץ עוץ" שהופץ בשנת 1939 על ידי מטרו גולדווין מאייר, ומבוסס על הסיפור "הקוסם מארץ עוץ" שכתב ליימן פרנק באום כחלק מסדרת ספרי עוץ. הסרט בוים על ידי ספייק ברנדט וטוני סרוון ונכתב על ידי גן גרילו. הסרט מספר את סיפור "הקוסם מארץ עוץ" מנקודת מבטם של טום וג'רי. 

הסרט הופץ לראשונה ב-DVD ו-Blu-ray בארצות הברית ב-23 באוגוסט 2011. בישראל, הסרט הופץ לראשונה ב-DVD על ידי חברת "התו השמיני" בשנת 2011 עם כתוביות בעברית (הסרט לא דובב לעברית). אורך הסרט הוא כ-59 דקות, ושפת המקור שלו היא אנגלית (הסרט דובב לשפות נוספות, ביניהן: רוסית, צ’כית, הונגרית ויוונית).

בשנת 2016 הופץ לראשונה בארצות הברית סרט המשך לסרט בשם "טום וג'רי: בחזרה לארץ עוץ".

== תקציר העלילה ==
הסרט מספר על טום החתול וג'רי העכבר, אשר ריחפו מעבר לקשת והגיעו לארץ עוץ. בארץ עוץ הם פגשו את דורותי, טוטו, הדחליל, איש הפח, האריה, המכשפה המרשעת מן המערב, הקוסם, המנצ’קינים ועוד דמויות מן הסיפור "הקוסם מארץ עוץ". במהלך הסרט טום וג'רי חווים את הסיפור "הקוסם מארץ עוץ" מנקודת מבטם עם הרבה מעשי קונדס.

== הדמויות והמדבבים ==
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
|-
|דורותי
|גריי דליסל (דיאלוג)ניקי ינופסקי (שירה)
|-
|טום וג'רי
|בילי וסט ובוב ברגן
|-
|פרופסור פלא, הקוסם מארץ עוץ, בוטץ', דרופי
|ג'ו אלסקי
|-
|האנק, הדחליל
|מיכאל גוה
|-
|היקורי, איש הפח
|רוב פאולסן
|-
|זקה, האריה
|טוד סטאשוויק
|-
|דודה אם, גלינדה
|פרנסס קונרוי
|-
|אלמירה גולץ, המכשפה המרשעת מן המערב
|לריין ניומן
|-
|דוד הנרי, עורב
|סטיפן רוט
|-
|טופי עכבר מונצ'קין, טופי עכבר כפרי
|קאת' סוסי
|}

== הסרט בישראל ==
הסרט הופץ לראשונה בישראל על ידי חברת "התו השמיני" ב-DVD בשנת 2011. ב-DVD הסרט היה בשפות אנגלית, רוסית, צ’כית, הונגרית ויוונית, עם כתוביות בעברית, ערבית, רוסית, הונגרית, גרמנית, צ’כית ואנגלית (הסרט אינו דובב לעברית). ה-DVD כלל תוספות מיוחדות, ביניהן: הסרט בגרסה קלאסית עם פתיח בסגנון עתיק, וסרטוני טום וג’רי והמדע של עוץ, שכללו מדריכים להפעלת בלון אוויר חם, ליצירת טורנדו בבקבוק ועוד פעילויות לכל המשפחה.

== קישורים חיצוניים ==

קטגוריה:סרטי 2011
קטגוריה:הקוסם מארץ עוץ: עיבודים לקולנוע ולטלוויזיה
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטי ילדים
קטגוריה:סרטים אמריקאיים מבוססי ספרים
קטגוריה:סרטי טום וג'רי
קטגוריה:סרטי קרוס-אובר
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
מירון (מכתש פגיעה)

מכתש מירון הוא מכתש פגיעה הנמצא על כוכב חמה אשר קרוי על שמו של הפסל היווני מירון. האיגוד האסטרונומי הבינלאומי הכריז על שמו של המכתש ב-1979.

== קישורים חיצוניים ==

<div class="mw-content-ltr">
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
גיל עקיביוב

גיל עקיביוב (נולד בכ"ה בשבט תש"ל, 2 בפברואר 1970) הוא זמר, פסנתרן, מלחין ומעבד מוזיקלי ישראלי, חסיד חב"ד.

==ביוגרפיה==
עקיביוב נולד בפתח תקווה, כבן רביעי למשפחה מסורתית. בגיל שמונה התחיל בלמידה בפסנתר, שירת בלהקה הצבאית, כסולן מקצועי.

באמצע שנות ה-90 החל בתהליך חזרה בתשובה בעקבות מפגש עם האמן ניסים מולגן בעזרת אבי פיאמנטה ובהמשך הפך לחסיד חב"ד.

עקיביוב נשוי לאיילת, אב לשבעה ומתגורר בקריית מלאכי.

==קריירה==
בגיל 11, הופיע בפסטיבל שירי הילדים לצד צביקה פיק כסולן בשיר "הסבון בכה מאוד" אותו הם ביצעו במשותף.

בצבא שירת בלהקה צבאית, בתחילה כזמר בלהקת מפקדת חילות השדה (מפח"ש) ובהמשך כנגן ומעבד מוזיקלי בחיל האוויר.
כסולן בלהקת מפח"ש (בניהולו המוזיקלי של מיקי גבריאלוב) ביצע כסולן את השיר "פתחי לי את הדלת" של להקת אחרית הימים.

בעקבות אהדת הקהל, החליט הצוות המקצועי בראשותם של שמוליק בילו ומיקי גבריאלוב להוציא את השיר כסינגל לרדיו.

===תחנות נוספות בתחום המוזיקלי===
*1988 – ניהול ועיבוד מוזיקלי של תחרויות זמר עירוניות בעיר פתח-תקוה.
*1991 – ניהול מוזיקלי של הלהקה הייצוגית "אקורד חדש" בפתח-תקוה.
*1993 – ניהול מוזיקלי של להקת הזמר הייצוגית "צעירי קריית אונו" בקריית אונו .
*1995 - היכרות עם עובדיה חממה, והתחלת שיתוף פעולה מוזיקלי עמו, בין השאר בשנת 2006 - שותף לביצוע הלהיט "אנא בכח" בעיבוד שירה ונגינה. (שיר שהוא אחד מההצלחות הגדולות של השנים האחרונות במוזיקה הישראלית)
*1996-2017- הפקת פלייבקים למקהלת "טבע".
*2001-2017- ניהול מוזיקלי להצגות תיאטרון האור של השחקן יוסי וייס 
*2008 – לחנים ועיבודים להצגה "תל אביב שלי" בתיאטרון אורנה פורת
*2016 - שותפות מוזיקלית באלבומו של יהורם גאון 'שיר אהבה'.
*2000-2017 – לחנים ועיבודים לשחקן מיכאל וייגל.

במשך כל השנים הקליט והוציא לאור שירים, בביצועים אישיים כסולן ועם מבצעים ויוצרים נוספים.

בשנת 2012 הקליט והוציא יחד עם היוצר עובדיה חממה את הסינגלים: הארץ הטובה, השלום שאני מבקש, מטה, מסך הנצח עולה, עלה, שנה חדשה - נפלאות הזמן

==סינגלים==
* 2012 - כל נדרי
* 2017 - לך לך, שבו הבנים
* 2019 - ילד, דהו המילים, עצת חיים
* 2020 - אבא
* 2021 - החיינו, ציור הגאולה

== דיסקוגרפיה ==
* תפילה לעני (2001)
* בשורה טובה (2005)
* חדווא דניגונא (2012)
* הנוצה (2013) - עם עובדיה חממה.

==קישורים חיצוניים==
* 15px הערוץ של [https://m.youtube.com/user/gilakibayovofficial/videos גיל עקיביוב] באתר יוטיוב
* [http://www.angeles.co.il/articles/item/2370/ דרכו של הילד מ"הסבון בכה מאוד"] אתר אנג'לס
* [https://mobile.kikar.co.il/tag/גיל%2520עקיביוב גיל עקיביוב באתר כיכר השבת]
* [http://www.cmusic.co.il/Lyrics/Singers/00389-גיל-עקיביוב.html מילות שירי האלבומים באתר שיא מיוזיק]
* אשר אטדגי, [https://www.hidabroot.org/article/1125760 גיל עקיביוב: "אני חי בנס, ואפילו לא אמרתי תודה עד היום"], אתר הידברות, 5.6.2019

קטגוריה:קריית מלאכי: אישים
קטגוריה:זמרים ישראלים
קטגוריה:זמרים השרים בעברית
קטגוריה:חברי להקת מפקדת חילות השדה
קטגוריה:ישראלים שנולדו ב-1970
הומרוס (מכתש פגיעה)

מכתש הומרוס הוא מכתש פגיעה הנמצא על כוכב חמה אשר קרוי על שמו המשורר היווני הומרוס. האיגוד האסטרונומי הבינלאומי הכריז על שמו של המכתש ב-1976.

== קישורים חיצוניים ==

<div class="mw-content-ltr">
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
קטגוריה:הומרוס
בית המוזיקה (מוסקבה)

היכל המוזיקה הבינלאומי של מוסקבה (ברוסית:Моско́вский междунаро́дный Дом му́зыки, נקרא גם: המשכן הבינלאומי לאומנויות הבמה של מוסקבה) הוא מרכז תרבותי במוסקבה, רוסיה. הוא כולל מספר אולמות ובמת קיץ פתוחה.

בסוף שנות ה-90 של המאה ה-20 היה ברור שאולם של הקונסרבטוריון של מוסקבה שנבנה במאה ה-19 צריך לעבור שיפוץ משמעותי ובמקביל מורגש הצורך בבניית מרכז חדש. הבנייה החלה בשנת 2000 ביוזמת ראש העיר יורי לוז'קוב ומוזיקאי ידוע ולדימיר ספיבקוב שאחרי סיום הבניה מונה לנשיא הבית.

תחילה תוכנן להקים בניין עם אולמות ל-1800 ו-600 מקומות. במהלך התכנון הוחלט להוסיף אולם שלישי, במת קיץ פתוחה ובקרבת המבנה להקים מבנה בעל 34 קומות בו ממוקם מלון סוויסוטל קראסני הולמי.

האולם ראשי תוכנן ל-1699 מקומות ונקרא "אולם סבטלנוב". בכניסה לאולם ממקומות פסלים של יבגני סבטלנוב ודמיטרי שוסטקוביץ'. באולם הותקן עוגב מתוצרת גרמניה.

האולם השני "אולם הקמרי" ממקום מתחת לאולם הראשי וכולל 556 מקומות. הוא ניועד בעיקר להופעות מוזיקה קמרית וערבי ספרות.

האולם השלישי כולל 400–524 מקומות בהתאם לסידור הבמה. הוא מיועד להופעות שונות.

על גג הבניין הותקן פסל של מפתח מוזיקלי בגובה של 9.5 מ' ששוקל כ-6 טון.
==קישורים חיצוניים==

* 

קטגוריה:מוסקבה: מבנים
קטגוריה:מוסקבה: אולמות קונצרטים
סן ויסנטה

סן ויסנטה (בספרדית: San Vicente) היא עיר שנוסדה רשמית ב-27 בספטמבר 1961 והיא נמצאת בפרובינציית מיסיונס שבארגנטינה.

==היסטוריה==

== גאוגרפיה ==
סן ויסנטה נמצאת במרחק של כ-141 קילומטרים מפוסאדאס, בירת הפרובינציה, ובמרחק של כ-916 קילומטרים מבואנוס איירס, בירת ארגנטינה.

== תנועה ותחבורה ==
העיר ממוקמת ליד הכבישים 13, 14 ו-212.

== חינוך ==
בסן ויסנטה ישנם 26 בתי ספר ו-3 מוסדות להשכלה גבוהה.

בשנת 2002 הוקם בעיר מוזיאון במלאת 28 שנים למותו של חואן פרון. הוא מציג את תשע שנות שלטונו של פרון כתור הזהב של ארגנטינה המודרנית.

== קישורים חיצוניים ==

* 
<div class="mw-content-ltr">
* 
</div>

== הערות שוליים ==

קטגוריה:מיסיונס: ערים
לולאת הקפיטול

לולאת הקפיטול (באנגלית: Capitol Loop) הוא כביש ראשי, העובר דרך העיר לאנסינג במדינת מישיגן, ארצות הברית.

הכביש בצורתו כלולאה הוצע במקור ב-1986 כחלק ממאמץ התחדשות במרכז העיר, וב-13 באוקטובר 1989 הכביש נסלל. 

הכביש יוצר מסלול לולאה סביב הכביש המהיר 496 דרך מרכז העיר, ליד הקפיטול, בית המחוקקים וכמה ממחלקות המדינה. הכביש נבנה לצורך הפניית התנועה ממרכז העיר אל הקפיטול, ומבני ממשלה אחרים. 

== ראו גם==
* מערכת הכבישים המהירים הלאומית (ארצות הברית)

== קישורים חיצוניים ==

* [http://www.michiganhighways.org/listings/MichHwysBus96-496.html#CapitolLoop קפיטול לופ]
* [http://www.michigan.gov/documents/MDOT_capitol_loop_facts_129492_7.pdf דף עובדות הקפיטול Loop]
* [http://www.michigan.gov/documents/MDOT_Capitol_Loop_Reopening_129495_7.pdf לולאת הקפיטול נפתחה מחדש]
אחיה (בית המקדש)

אחיה היה הממונה על הנסכים בבית המקדש השני, מחמישה עשר הממונים הקבועים שהיו בבית המקדש.

== תפקידו ==
לצד הקרבנות, נצטוו בני ישראל להביא לבית המקדש את הנסכים, שהם מנחות מיין וסולת בלולה בשמן שהוקרבו בבית המקדש לצד קרבן עולה או שלמים. על מנת להקל על מביאי הנסכים, שלא ייאלצו להביא מבתיהם את כל הדרוש להבאת המנחה, נתמנה אחיה לאחראי על כל היינות, השמנים והסלתות, ועליו היה לקנות כמויות גדולות ממוצרים אלו ולשמרם בלשכתו, כדי שהעולים לירושלים יוכלו לרכוש אותם ממנו. המשנה מסבירה את הנוהל לפיו פעל אחיה בבית המקדש, בתיאום עם יוחנן בן פינחס, ממונה החותמות ששהה בלשכת החותמות שבבית המוקד, בתוך עזרת הכהנים:

החותם היה פיסת טין עליה רשם יוחנן מילה אחת - או "עגל", המסמל את קבלת דמי נסכי פר שתמורתם יינתנו מחצית ההין יין, מחצית ההין שמן ושלושה עשרוני סולת, או "זכר", המייצג את דמי נסכי האיל שתמורתם סיפק אחיה שליש ההין יין, שליש ההין שמן ושני עשרוני סולת, או "גדי", המסמל את דמי נסכי הכבש שתמורתם היו ניתנים רביעית ההין יין, רביעית ההין שמן ועשרון סולת, או "חוטא" שסימל את קרבן המצורע, שכדי להיטהר היה מקריב שני כבשים זכרים לעולה ואשם וכבשה נקבה לחטאת, ולשם כך היה זקוק לשלושה עשרוני סולת, שעם כל אחד מהם רביעית ההין יין ורביעית ההין שמן, ולתוספת עוד לוג שמן לצורך משיחתו על תנוך אוזנו ובהונותיו. בן עזאי הוסיף וטען כי על החותם הנמסר למצורע היה רשום "חוטא עשיר" או "חוטא דל" - שכן אם למצורע אין כסף להבאת שלושת הכבשים, הוא רשאי להחליף את החטאת והעולה בעופות, להם נדרשים נסכים מועטים יותר.

חותמים אלו היוו עדות לתשלום שקיבל יוחנן מבעל החותם בעבור הנסכים, וכך היה אחיה נוטל מבעל החותם את חותמו ומספק לו את הנסכים ששילם תמורתם. בערב היו נפגשים יוחנן ואחיה, ויוחנן היה מוסר לאחיה את התשלומים שניתנו במהלך היום לאוצר ההקדש, כדי שיקנה בהם אחיה נסכים נוספים למכירה.

לצד המילים המייצגות את כמות הנסכים, היה רשום על החותם המוגש לאחיה גם יום הנפקת החותם, ורק בו ביום הנקוב בחותם היה אחיה נותן את הנסכים למבקשיהם, כדי לוודא שמביא החותם לא רכש אותו כשהיה מחיר הנסכים זול וכעת בא לפדותו כשמחיר הנסכים ביוקר, ומתכוון להרוויח על חשבון ההקדש; התאריך סייע גם לוודא שאין המדובר בגנב או אדם שמצא חותם שלא שילם תמורתו וכעת כוונתו להוציא נסכים במרמה, וכך באותו היום יחשוש הגנב מלבוא עם החותם שמא ימצאנו בעליו החוקיים, ומכאן ואילך לא יקבל ממנו עוד אחיה את החותם. במקרה שאכן טוען אדם כי חותמו נגנב ממנו או אבד, היה עליו להמתין עד פגישתם של יוחנן ואחיה והשוואת החותמות והכסף שבידם, ואם אכן נמצא כי ליוחנן יש כסף כדי חותם נוסף שאינו בידי אחיה, היה אחיה מספק את הנסכים למאבד החותם.

בתלמוד ירושלמי הוסיפו כי על החותם היו רשומים גם שם משמרת הכהונה העובדת במקדש באותו שבוע ושם החודש הנוכחי, כדי למנוע כל אפשרות לרמאות.

== תיאורו כממונה ==
המשנה מתארת את חמישה עשר בעלי התפקידים החשובים בבית המקדש, והשני שנמנה מהם הוא אחיה:

== ראו גם ==
* נסכים (קורבן)

== הערות שוליים ==

קטגוריה:חמישה עשר ממונים בבית המקדש
קטגוריה:יהודי תקופת בית שני
מתתיה בן שמואל

מתתיה בן שמואל (לפי נוסחאות אחרות: מתיה, מתיא, מתתיא) היה הממונה על הפייסות בבית המקדש השני, מחמישה עשר הממונים הקבועים שהיו בבית המקדש.

== תפקידו ==

הפיס היה גורל המתקיים בין הכהנים בבית המקדש, כדי לקבוע מי יזכה לבצע את העבודה שעמדה על הפרק (השם "פיס" מרמז שההגרלה נערכת לצורכי שלום והתפייסות, כדי למנוע תחרות וקנאה בין הכהנים על קבלת העבודה המקודשת). בבית המקדש היו ארבעה פייסות, שנערכו כדי לברר מי יבצע את העבודות הבאות: תרומת הדשן, שחיטת קרבן התמיד ותריסר העבודות הנלוות אליו ועוסקות באיברי הקרבן, הקטרת קטורת הסמים, והעלאת איברי קרבן התמיד למזבח העולה. תפקידו של מתתיה היה לערוך את תהליכי הפייסות, ולפקח על התנהלותן. הפייסות התקיימו בלשכת הגזית - למעט פיס תרומת הדשן, שיש הסוברים שנערך בבית המוקד - ובמהלכם היה הממונה, הוא מתתיה בן שמואל, בוחר באופן אקראי מספר גדול ממספר הכהנים שמולו, ומתחיל למנות את הכהנים עד למספר זה; מתתיה היה מסיר את מצנפתו של כהן אקראי כדי לסמן שבו פותחת הספירה, והכהנים היו מושיטים קדימה את אצבעותיהם. אז החל מתתיה לספור את האצבעות, והכהן שבו הסתיימה הספירה היה זוכה בפיס ומקבל את העבודה.

== תיאורו כממונה ==
המשנה מתארת את חמישה עשר בעלי התפקידים החשובים בבית המקדש, ובהם מתתיה:

== הלכות שמסר ==
במסכת יומא נאמר כי כיוון ששחיטת התמיד פסולה בלילה, מוודא הממונה קודם שחיטתו שכבר עלה השחר:

ובגמרא נאמר: .

זו ההלכה היחידה האמורה בשם מתתיה בן שמואל, ולכן היו שביארו על פי דברי הגמרא, כי "הממונה" האמור כאן אינו אלא האחראי על הפייסות, שבתפקידו היה כלול גם הפיקוח על עבודות קרבן התמיד, והוא שהיה צריך לוודא שכבר עלה השחר כדי לפתוח בארבע ההגרלות; ומסיבה זו אומר מתתיה בן שמואל את דבריו, כיוון שהוא עצמו היה הממונה על הפייסות ולכן ידע היטב את הנוסח המדויק של פקודת הממונה. בתוספות יום טוב הוסיף ושיער שייתכן שהכרעת הרמב"ם ורבי עובדיה מברטנורא כדברי מתתיא בן שמואל נובעת מאותה הסיבה, שכיוון שכיהן כממונה בוודאי שידע מה היה המנהג לומר.

== ראו גם ==
* פיס (בית המקדש)

== הערות שוליים ==

קטגוריה:חמישה עשר ממונים בבית המקדש
קטגוריה:יהודי תקופת בית שני
יום בן-גוריון

דוד בן-גוריון, 1952
יום בן-גוריון הוא יום ציון ממלכתי, החל מדי שנה בו' בכסלו, יום פטירתו של דוד בן-גוריון. יום זה נקבע על ידי הכנסת בחוק דוד בן-גוריון, ה'תשל"ז - 1976. מטרת החוק מצוינת בסעיף 1 שלו: "לזכרו ולפעלו של דוד בן-גוריון ולהנהלת מורשתו לדורות".

על פי החוק:
* "(א) ו' בכסלו, יום פטירתו של דוד בן-גוריון, יהיה יום זיכרון ממלכתי; יום זה יצוין במוסדות המדינה, במחנות צה"ל ובבתי הספר.
* (ב) חל ו' בכסלו בערב שבת או בשבת, יקוים יום הזיכרון ביום א' שלאחריו."

==קישורים חיצוניים==

* [https://main.knesset.gov.il/About/Occasion/Pages/BGLaw.aspx חוק דוד בן-גוריון, תשל״ז-1976], באתר הכנסת
* החל משנת 2019, מעניקה אוניברסיטת בן-גוריון בנגב את אות בן-גוריון מדי שנה ביום בן-גוריון, מתוך רצון להוקיר נשים וגברים שתרמו תרומה משמעותית וייחודית ברוח מורשת דוד בן-גוריון. האות מוענק ביום ציון פטירת ראש הממשלה הראשון בתחומי המדע, חברה וקהילה, כלכלה, תרבות, סביבה וחינוך

==הערות שוליים==

קטגוריה:ישראל: מועדים לאומיים
קטגוריה:דוד בן-גוריון
הרכבת העילית של לונדון

הרכבת העילית של לונדון (באנגלית: London Overground) היא מערך של קווי רכבת פרוורית מונעת בחשמל הפועל במטרופולין לונדון רבתי. הרכבת העילית נמצאת תחת פיקוחו של TfL, תאגיד התחבורה של לונדון. בשנת 2017 השתמשו בשירותיה 189 מיליון נוסעים. היא מהווה שירות משלים לרכבת התחתית של המטרופולין.

==הקמת מערך הרכבת==
מערך קווי הרכבת העילית מתבסס על מסילות ברזל שהוקמו בלונדון מאז המאה ה-19, אך הוא נפרד מקווי הרכבת המקשרים את לונדון ליתר חלקיה של בריטניה. המסילות הופעלו עם השנים על ידי מפעילים שונים ותחת שמות שונים.

בשנת 2007 הובאו רוב המסילות הכלולות כיום במערך הרכבת העילית תחת שליטתו של תאגיד TfL והמערך קיבל את שמו הנוכחי. השינוי איפשר מיתוג של הרכבת העילית במסגרת מותגי התחבורה האחרים של TfL, המשך פיתוח שלו בתיאום עם שירותי התחבורה האחרים במטרופולין, האחדה של רמת השירות ושימוש במערכת תשלומי הנסיעות המרכזית של התאגיד. בשנים הבאות הוספו מסילות (קיימות וחדשות) ותחנות למערך הרכבת העילית.

בשנת 2016 נמסרה במכרז הפעלת הרכבת העילית לחברת ההפעלה Arriva Rail London.

==הרכבת==
מערך הרכבת העילית כולל תשעה קווים שונים באורך כולל של 167 קילומטר ובו 112 תחנות נוסעים. כמשתמע משמה של הרכבת נמצאות המסילות שלה בעיקר על פני הקרקע ומיעוטן הן תת-קרקעיות.

התחנות והקווים ממוקמים בעיקר באזור תעריף 2, כלומר האזור המקיף את ליבה של העיר ורובם גם נמצאים מצפון לנהר התמזה. הרכבת העילית משרתת כתחנות קצה שתי תחנות עיקריות בליבה של העיר - תחנת יוסטון ותחנת רחוב ליברפול.

חלק מתחנות הרכבת העילית ממוקמות בקרבת התחנות של מערכי הרכבת האחרים של לונדון - הרכבת התחתית, רכבת הדוקלנדס, קו אליזבת והטראמלינק, באופן המאפשר מעבר מהיר ביניהן.

כיום (2019) משמשים ברכבת כ-80 קרונות מחמישה דגמים שונים. כולם הוכנסו לשימוש מאז שנת 2009.

לרכבת העילית יש שלושה אתרי דיפו (Depot).

בסוף 2017 החלה הרכבת העילית להפעיל שירות לילה חלקי.

==קישורים חיצוניים==

* 

* [https://web.archive.org/web/20131105185140/https://tfl.gov.uk/static/corporate/media/newscentre/archive/3489.html הודעה על הקמת הרכבת העילית], מאתר Transport for London, באתר Web Archibe
* [https://www.theguardian.com/uk-news/2015/may/29/neglected-rail-services-london-tfl-overground Clean, reliable and integrated: all change for neglected rail services in London], באתר הגארדיאן, 29 במאי 2015

==הערות שוליים==

עילית
קטגוריה:2007 בממלכה המאוחדת
אורות אדומים

אורות אדומים הוא סינגל שהוקלט על ידי הזמרת-יוצרת הישראלית ג'ולייטה. השיר יצא לאור ביולי 2004, כסינגל שלא מתוך אלבום. שיר זה היה לראשון של ג'ולייטה אשר הצליח להיכנס אל מצעד סוף השנה של רשת ג'.

עם יציאתו נכנס השיר אל המקום ה-2 במצעד של רשת ג'.

== רקע וכתיבה ==
השיר נכתב והולחן על ידי יוסי שוורץ שחר והופק על ידי יעקב למאי. השיר הוא שיר בסגנון הפופ, המשלב בתוכו גם את הסגנון הים-תיכוני, אשר אפיין כמה שירים נוספים מתוך אלבום הבכורה שלה, אני לא ברבי, בו השיר לא נכלל בסופו של דבר.

בנוסף לכך, עלה האודיו של השיר ליוטיוב עשור לאחר צאתו המקורית.

== וידאו קליפ ==
הווידאו קליפ המלא של השיר הועלה לראשונה ליוטיוב ב-29 במרץ 2009, כמה שנים לאחר צאתו המקורית. הקליפ בוים על ידי ענת זלמנסון-קוזניצוב. לאורכו של הקליפ ניתן לראות את ג'ולייטה במקום דמוי מדבר.

נכון לאפריל 2019, מונה הצפיות של הקליפ עומד על כ-300 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי ג'ולייטה
קטגוריה:שירים בעברית
רמת מידנייט

רמת מידנייט או מישור מידנייט (באנגלית: Midnight Plateau; מילולית: מישור חצות הלילה) הוא רמה מישורית מכוסה קרח, המצוי במרכז הרי דרווין שבאנטארקטיקה.

גובהה של הרמה 2,200 מטרים מעל פני הים.

זהו האזור היחיד בהרי דרווין עליו מצטבר שלג.

== היסטוריה ==
=== גילוי המישור ===

הרמה התגלתה על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד שחקרה את אנטארקטיקה בעונת מחקר 1963–1962.

=== מקור השם ===

הרמה נקראת בשם זה, מאחר שחברי משלחת החקר הגיעו אל הרמה בחצות הלילה שב-27 בדצמבר 1962.

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA298&lpg=PA298&dq=%22Midnight+Plateau%22&source=bl&ots=PEpnnVqg-A&sig=ACfU3U0SINKrCalMCAlbaUfhfgZQ24hxGA&hl=en&sa=X&ved=2ahUKEwjo9dGZ9tfhAhUtMewKHc5VCNwQ6AEwD3oECAYQAQ#v=onepage&q=%22Midnight%20Plateau%22&f=false The Transantarctic Mountains: Rocks, Ice, Meteorites and Water], P 298</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:9941 רמת מידנייט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2123 רמת מידנייט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9516&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת מידנייט] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25621800 מפת אזור רמת מידנייט]
* [https://latitude.to/satellite-map/aq/antarctica/371670/mount-ellis תצלום לוויין של אזור רמת מידנייט]

== הערות שוליים ==

מידנייט
מידנייט
מידנייט
ראיפור

ראיפור (בהינדית: ) היא בירת המדינה ההודית צ'האטיסגאר. ראיפור היא גם העיר הגדולה ביותר במדינת צ'האטיסגאר. העיר הכילה 1,010,087 תושבים נכון לשנת 2011, מה שהופך אותה לעיר ה-45 בגודלה בהודו. ראיפור ממוקמת בגובה 291 מטר מעל פני הים.

== דפוסי האקלים ==
הטמפרטורות בראיפור נותרת מתונות לאורך מרבית השנה, למעט בחודשים מרץ עד יוני, אשר יכולים להיות חמים מאוד. הטמפרטורה בחודשים אפריל עד מאי יכולה לעיתים לעלות מעל 48 מעלות צלזיוס. בחודשי הקיץ ישנם גם רוחות יבשות וחמות. בקיץ הטמפרטורה יכולה גם לעלות עד 50 מעלות צלזיוס. כמות המשקעים השנתית הממוצעת היא 1,300 מ"מ, כאשר רוב הגשמים יורדים בעונת המונסון מסוף יוני ועד תחילת אוקטובר. עונת החורף שנמשכת מנובמבר עד ינואר מתונה למדיי, אם כי הטמפרטורה בחורף יכולה לצנוח לעיתים ל-5 מעלות צלזיוס.

== קישורים חיצוניים ==

* 
* 

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:צ'האטיסגאר
ויליאם הארבט

ויליאם הארבט (באנגלית: William Harbutt; 13 בפברואר 1844 – 1 ביוני 1921) היה אמן בריטי שהמצאת הפלסטלינה נזקפת לזכותו.

==ביוגרפיה==
הארבט נולד בעיירה נורת' שילדס (North Shields) שבצפון-מזרח אנגליה. הוא למד בקולג' המלכותי לאמנות בלונדון, ולימים היה לעמית (Associate) הקולג'. בשנים 1874–1877 שימש כמנהל בית הספר לאמנות ולעיצוב בבאת'. לאחר מכן פתח בית ספר לאמנות משלו יחד עם אשתו אליזבת (בסי), שהייתה ציירת דיוקנאות מיניאטוריים ידועה.

הארבט המציא את הפלסטלינה בשנת 1897 לערך. הוא ביקש ליצור חומר יצירה עבור תלמידיו שעסקו בפיסול, ויצר חימר רך, גמיש ובלתי רעיל, שצבעו במקור היה אפור. בשנת 1899 הוציא פטנט על המצאתו. ב-1900 הקים את חברת הארבט המשפחתית, שייצרה פלסטלינה - בין השאר כצעצוע לילדים - בכפר באתהמפטון (Bathampton) שליד באת'. הוא הרבה לצאת לסיורים על מנת לשווק את המוצר ולהרצות אודות השקפתו האמנותית. ב-1915 הוציא פטנט על מוצר פלסטלינה נוסף.

להארבט ולאשתו נולדו שבעה ילדים, ששישה מהם הגיעו לבגרות ועבדו בחברה המשפחתית. החברה נוהלה על ידי צאצאי המשפחה וב-1983 העבירה את הייצור שלה מבריטניה לתאילנד.

במהלך סיור לניו יורק שבארצות הברית חלה הארבט בדלקת ריאות ומת ב-1 ביוני 1921.

==קישורים חיצוניים==

* [https://www.ancestry.co.uk/genealogy/records/william-harbutt_85042541 ויליאם הארבט] באתר Ancestry 

קטגוריה:אמנים בריטים
קטגוריה:ממציאים בריטים
קטגוריה:באת': אישים
קטגוריה:בריטים שנולדו ב-1844
קטגוריה:בריטים שנפטרו ב-1921
צ'אנגשה

צָ'אנְגְשָׁה (בסינית מפושטת: 长沙; בסינית מסורתית: 長沙; בפין-יין: Chángshā; מילולית: "מוט חול ארוך") היא נציבות עירונית, עיר הבירה והעיר המאוכלסת ביותר במחוז חונאן שבדרום הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-10.048 מיליון תושבים, מתוכם כ-5.98 מיליון בשטח האורבני.

==גאוגרפיה ואקלים==
צ'אנגשה משתרעת על פני 11,819 קמ"ר בצפון-מזרח המחוז בחלק התחתון של נהר כ-890 ק"מ דרום-מערבית לעיר שאנגחאי והיא העיר המרכזית באזור המטרופולין , הכולל גם את הנציבויות העירוניות ו.
הטמפרטורה השנתית הממוצעת בצ'אנגשה היא 17.03 מעלות צלזיוס, בעוד שהטמפרטורה הממוצע בינואר היא 4.6 מעלות צלזיוס והטמפרטורה הממוצעת ביולי היא 29.0 מעלות צלזיוס. כמות המשקעים השנתית הממוצעת היא 1,331 מ"מ.
[[תצלום לוויין של צ'אנגשה]]

==חלוקה מנהלית==
הנציבות העירונית צ'אנגשה מנהלת 6 מועצות, נפה אחת ו-2 נפות עירוניות.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת פוז'ונג
|
|Fúróng Qū
|642,010
|44.19
|14,528
|-
|מועצת טיינשין
|
|Tiānxīn Qū
|836,157
|137.6
|6,077
|-
|מועצת יואלו
|
|Yuèlù Qū
|1,526,641
|545.2
|2,800
|-
|מועצת קאיפו
|
|Kāifú Qū
|820,790
|189.1
|4,341
|-
|מועצת יוחווה
|
|Yŭhuā Qū
|1,264,895
|290.1
|4,360
|-
|מועצת ואנגצ'נג
|
|Wàngchéng Qū
|890,214
|947.9
|939.1
|-
|נפת צ'אנגשה
|
|Chángshā Xiàn
|1,374,491
|1,757
|782.3
|-
|הנפה העירונית ליו-יאנג
|
|Liúyáng Shì
|1,429,384
|4,997
|286
|-
|הנפה העירונית נינגשיאנג
|
|Níngxiāng Shì
|1,263,332
|2,910
|434.1
|}

==ערים תאומות==
* 

==ראו גם==
* צ'אנגשה IFS מגדל T1
* בניין הסקיי סיטי של צ'אנגשה

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
*
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:חונאן: ערים
פוג'ואו

פֿוּג'וֹאוּ (בסינית: 福州; בפין-יין: Fúzhōu) היא נציבות עירונית ובירת מחוז פוג'יין שבדרום-מזרח הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-8.29 מיליון תושבים, מתוכם כ-4.09 מיליון בשטח האורבני.

==גאוגרפיה ואקלים==
פוג'ואו משתרעת על פני 12,232 קמ"ר בצפון-מזרח מחוז פוג'יין על הגדה הצפונית של שפך הנהר הגדול ביותר במחוז - נהר ועל חוף מצר טאיוואן. היא גובלת עם צ'ואנג'ואו ו מדרום-מערב, עם מצפון-מזרח ובנאנפינג ו מצפון-מערב. הטמפרטורה הממוצעת בעיר נעה בין 10.9 מעלות צלזיוס בחודשי ינואר ל-28.9 מעלות צלזיוס בחודשי יולי, ואילו הממוצע השנתי הוא 19.84 מעלות צלזיוס.
[[תצלום לוויין של פוג'ואו]]

==חלוקה מנהלית==
הנציבות העירונית פוג'ואו מנהלת 6 מועצות, 6 נפות ונפה עירונית אחת.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת גולואו
|
|Gŭlóu Qū
|669,090
|34.08
|19,633
|-
|מועצת טאיג'יאנג
|
|Táijiāng Qū
|411,819
|15.12
|27,237
|-
|מועצת צאנגשאן
|
|Cāngshān Qū
|1,142,991
|145.3
|7,866
|-
|מועצת מאוויי
|
|Măwĕi Qū
|290,554
|268.8
|1,081
|-
|מועצת ג'ינ'אן
|
|Jìn'ān Qū
|789,775
|550.9
|1,434
|-
|מועצת צ'אנגלה
|
|Chánglè Qū
|790,262
|754.3
|1,048
|-
|נפת מינהואו
|
|Mĭnhòu Xiàn
|988,200
|2,129
|464.2
|-
|נפת ליינג'יאנג
|
|Liánjiāng Xiàn
|639,498
|1,289
|496.1
|-
|נפת לוו-יואן
|
|Luóyuán Xiàn
|255,214
|1,180
|216.3
|-
|נפת מינצ'ינג
|
|Mĭnqīng Xiàn
|256,181
|1,495
|171.4
|-
|נפת יונגטאי
|
|Yŏngtài Xiàn
|281,216
|2,229
|126.2
|-
|נפת פינגטאן
|
|Píngtán Xiàn
|385,981
|370.7
|1,041
|-
|הנפה העירונית פוצ'ינג
|
|Fúqīng Shì
|1,390,487
|1,770
|785.6
|}

==ערים תאומות==
* 

==ראו גם==
* המרכז העולמי שנגלונג

==קישורים חיצוניים==

* 
* 

==הערות שוליים==

קטגוריה:פוג'יין: ערים
קטגוריה:הרפובליקה העממית של סין: ערים
קטגוריה:הרפובליקה העממית של סין: ערי חוף
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
חפיי

חֶפֵיי (בסינית: 合肥; בפין-יין: Héféi; מילולית: "צומת נהרות פיי") היא נציבות עירונית, עיר הבירה והעיר המאוכלסת ביותר במחוז אנחווי שבמזרח הרפובליקה העממית של סין. העיר מהווה את המרכז הפוליטי, הכלכלי והתרבותי של מחוז אנחווי. על פי מפקד האוכלוסין משנת 2020 אוכלוסיית הנציבות העירונית מנתה כ-9.37 מיליון תושבים, מתוכם כ-5.1 מיליון בשטח האורבני.

==גאוגרפיה ואקלים==
חפיי משתרעת על פני 11,473 קמ"ר במרכז מחוז אנחווי, כ-400 ק"מ צפון-מערבית לעיר שאנגחאי. השוכן בדרום-מזרח הנציבות הוא אחד מאגמי המים המתוקים הגדולים בסין. הטמפרטורה השנתית הממוצעת בחפיי היא 16.18 מעלות צלזיוס. כמות המשקעים השנתית בעיר היא בסביבות 1,000 מילימטרים, כאשר מרבית הגשמים יורדים בין מאי עד אוגוסט.

==חלוקה מנהלית==
הנציבות העירונית חפיי מנהלת 4 מועצות, 4 נפות ונפה עירונית אחת.
{|class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת יאוהאי
|
|Yáohăi Qū
|1,328,507
|245.8
|5,405
|-
|מועצת לו'יאנג
|
|Lúyáng Qū
|697,293
|133.7
|5,214
|-
|מועצת שושאן
|
|Shŭshān Qū
|1,874,930
|673.4
|2,784
|-
|מועצת באוחה
|
|Bāohé Qū
|1,217,469
|295
|4,127
|-
|נפת צ'אנגפנג
|
|Chángfēng Xiàn
|783,982
|1,835
|427.3
|-
|נפת פיידונג
|
|Féidōng Xiàn
|884,792
|2,171
|407.6
|-
|נפת פיישי
|
|Féixī Xiàn
|967,508
|1,697
|570.1
|-
|נפת לו'ג'יאנג
|
|Lújiāng Xiàn
|888,238
|2,350
|378
|-
|הנפה העירונית צ'אוהו
|
|Cháohú Shì
|727,162
|2,073
|350.8
|}

==ערים תאומות==
* 
* 
* 
* 
* 
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:אנחווי: ערים
למור אדום-חזית

למור אדום-חזית (שם מדעי: Eulemur rufifrons), הוא מין יונק קטן מהסוג למור שבמשפחת הלמוריים, החי בדרום-מערב מדגסקר בקרבת חופי מצר מוזמביק.
== מאפיינים ==
למור זה דומה במראהו למין למור חום ונחשב עד לשנת 2001 לתת-מין שלו אך הופרד עקב הבדלים קטנים. בעבר היה כלול במין זה גם הלמור האדום (Eulemur rufus) הנדיר. הוא מגיע לאורך 35–48 ס"מ עם זנב באורך 45–55 ס"מ. משקלו מגיע ל־2.2–2.3 ק"ג בממוצע. למור זה בעל פרווה אפורה עם פנים לבנות, עיניים כתומות וחוטם ולסתות שחורים. ה"כיפה" שלו זהובה-אדומה וממנה קיבל את שמו. לזכרים ישנם ציצות זקן לצד הלחיים והסנטר. הלמור בעל זנב ארוך המשמש לייצוב ובעל כפות גדולות. חוטמו הארוך מסייע לו בהרחה טובה יותר ממרבית הפרימטים אך הוא משתמש גם בראייתו הטובה לטיפוס ולבריחה מטורפים.

הלמור נפוץ בטבע בחבורות של 4–18 פרטים ביערות יבשים של עצי באובב בין נהר טסיריביהינה בדרום-מערב עד לנהר מנגורו והפארק הלאומי אנדרינגיטרה בצפון-מזרח. חלק מהאוכלוסיות בעלות צפיפות אוכלוסייה גבוהה ומראים תוקפנות עקב כך. הם נעים ביער ומחפשים פרחים, צוף, עלים, פירות ויצורים קטנים למאכל.

למורים אלה בעלי אוכלוסיות הפעילות במשך היום אך בעונת היובש פעילות גם בלילה בעוד האוכלוסיות המזרחיות פעילות רק לאור היום. כמו שאר הלמורים גם מין זה מצוי בסכנת הכחדה עקב בירוא יערות.

==קישורים חיצוניים==

==הערות שוליים==

קטגוריה:טקסונים שתוארו בידי אדוארד טרנר בנט
קטגוריה:למוריים
קטגוריה:בעלי חיים שתוארו ב-1833
לאנג'ואו

לַאנְג'וֹאוּ (בסינית מפושטת: 兰州; בסינית מסורתית: 蘭州; בפין-יין: Lánzhōu; מילולית: "נציבות גבעות סחלב") היא נציבות עירונית, עיר הבירה והעיר המאוכלסת ביותר במחוז גאנסו שבמרכז הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-4.36 מיליון תושבים, מתוכם כ-3.47 מיליון בשטח האורבני. מבחינה היסטורית הייתה העיר מוקד מרכזי לאורך החלק הצפוני של דרך המשי.

==גאוגרפיה ואקלים==
לאנג'ואו משתרעת על פני 13,120 קמ"ר בדרום-מרכז מחוז גאנסו על גדות הנהר הצהוב בגובה של כ-1,600 מטרים מעל פני הים כ-1,180 קמ"ר דרום-מערבית לבייג'ינג בירת סין. הטמפרטורות החודשית הממוצעת נעה בין 5.3- מעלות צלזיוס בחודשי ינואר ל-22.4 מעלות צלזיוס בחודש יולי. הטמפרטורה השנתית הממוצעת היא 9.75 מעלות צלזיוס. כמות המשקעים השנתית בעיר היא 315 מ"מ אשר יורדים רק במהלך החודשים מאי עד אוקטובר.
מראה כללי של העיר

==חלוקה מנהלית==
הנציבות העירונית לאנג'ואו מנהלת 5 מועצות, 3 נפות ואזור חדש אחד.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת צ'נגגואן
|
|Chéngguān Qū
|1,484,016
|208
|7,135
|-
|מועצת צ'יליחה
|
|Qīlĭhé Qū
|712,271
|394.4
|1,806
|-
|מועצת שיגו
|
|Xīgù Qū
|407,010
|358.3
|1,136
|-
|מועצת אן-נינג
|
|Ānníng Qū
|439,566
|82.32
|5,340
|-
|מועצת חונגגו
|
|Hónggŭ Qū
|143,795
|529.1
|271.8
|-
|נפת יונגדנג
|
|Yŏngdēng Xiàn
|285,549
|5,298
|53.90
|-
|נפת גאולאן
|
|Gāolán Xiàn
|125,157
|2,112
|59.26
|-
|נפת יוג'ונג
|
|Yúzhōng Xiàn
|473,882
|3,294
|143.9
|-
|האזור החדש לאנג'ואו
|
|Lánzhōu Xīnqū
|288,200
|841.6
|342.4
|}

==ערים תאומות==
* 
* 
* 
* 
* 
* 

==ראו גם==
* לאנג'ואוזאורוס

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
ג'נגג'ואו

גֶ'נְגְג'וֹאוּ (בסינית מפושטת: 郑州; בסינית מסורתית: 鄭州; בפין-יין: Zhèngzhōu; מילולית: "יישוב ") היא נציבות עירונית, עיר הבירה והעיר המאוכלסת ביותר במחוז חנאן שבמזרח הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-12.6 מיליון תושבים, מתוכם כ-6.65 מיליון בשטח האורבני. ג'נגג'ואו היא כיום אחת הערים המרכזיות בסין, משמשת כמרכז הפוליטי, הכלכלי, הטכנולוגי והתרבותי של מחוז חנאן והיא אחת משמונה הבירות העתיקות של סין.

==חלוקה מנהלית==
הנציבות העירונית ג'נגג'ואו מנהלת 6 מועצות, נפה אחת וחמש נפות עירוניות.
{| class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת ג'ונג-יואן
|
|Zhōngyuán Qū
|1,508,868
|197.2
|7,651
|-
|מועצת ארצ'י
|
|Èrqī Qū
|1,061,263
|159.7
|6,645
|-
|מועצת גואנגצ'נג של החווי
|
|Guănchéng Huízú Qū
|1,182,000
|213.7
|5,531
|-
|מועצת ג'ינשווי
|
|Jīnshuĭ Qū
|2,145,588
|239.5
|8,959
|-
|מועצת שאנגג'יה
|
|Shàngjiē Qū
|197,399
|62.29
|3,169
|-
|מועצת חוויג'י
|
|Huìjì Qū
|555,002
|222.7
|2,492
|-
|נפת ג'ונגמואו
|
|Zhōngmóu Xiàn
|1,415,000
|1,378
|1,027
|-
|הנפה העירונית גונג-יי
|
|Gŏngyì Shì
|785,242
|1,042
|753.6
|-
|הנפה העירונית שינג-יאנג
|
|Xíngyáng Shì
|730,135
|942.2
|774.9
|-
|הנפה העירונית שינמי
|
|Xīnmì Shì
|826,031
|996.1
|829.3
|-
|הנפה העירונית שינג'נג
|
|Xīnzhèng Shì
|1,465,000
|895
|1,637
|-
|הנפה העירונית דנגפנג
|
|Dēngfēng Shì
|729,332
|1,217
|599.3
|}

==גאוגרפיה ואקלים==
ג'נגג'ואו משתרעת על פני 7,565 קמ"ר במרכז מחוז חנאן על הגדה הדרומית של הנהר הצהוב, כ-620 ק"מ דרום-מערבית לבייג'ינג בירת סין.
הטמפרטורה השנתית הממוצעת בג'נגג'ואו היא 14.73 מעלות צלזיוס, בעוד שהטמפרטורה היומית הממוצעת נעה בין 0.5 מעלות צלזיוס בחודשי ינואר ל-27.1 מעלות צלזיוס בחודשי יולי. כמות המשקעים השנתית בעיר היא כ-630 מ"מ.
[[תצלום לוויין של ג'נגג'ואו]]

==ערים תאומות==
* 
* 
* 
* 
* 
* 
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:חנאן: ערים
קטגוריה:הרפובליקה העממית של סין: נציבויות עירוניות
נאן-נינג

נַאן-נִינְג (בסינית מפושטת: 南宁; בסינית מסורתית: 南寧; בפין-יין: Nánníng; מילולית: "שלווה דרומית"; בג'ואנג: Namzningz) היא נציבות עירונית, עיר הבירה והעיר המאוכלסת ביותר במחוז האוטונומי גואנגשי שבדרום הרפובליקה העממית של סין. על פי מפקד האוכלוסין משנת 2020 אוכלוסיית הנציבות העירונית מנתה כ-8.74 מיליון תושבים, מתוכם כ-5.977 מיליון בשטח האורבני.

בעיר ממוקמים מספר מוסדות להשכלה גבוהה. אוניברסיטת גואנגשי הוקמה בשנת 1928. בין היתר היא מהווה מרכז ללימודי תרבות והיסטוריה של המיעוט בגואנגשי. חואנג שיאנפאן הנחשב לחלוץ בתחום זה היה פרופסור של אוניברסיטה זו במשך שלושים שנים.

==גאוגרפיה ואקלים==
נאן-נינג משתרעת על פני 22,108 קמ"ר בדרום-מערב המחוז האוטונומי גואנגשי באגן הררי וגובהה נע בין 70 ל-500 מטרים מעל פני הים. הטמפרטורה הממוצעת השנתית בעיר היא 21.83 מעלות צלזיוס. כמות המשקעים השנתית היא 1,290 מ"מ.

==חלוקה מנהלית==
הנציבות העירונית נאן-נינג מנהלת 7 מועצות ו-5 נפות:
{|class="wikitable sortable"
!שם
!כתב סיני
!פין-יין
!אוכלוסייה (מפקד 2020)
!שטח
!צפיפות
|-
|מועצת שינגנינג
|
|Xīngníng Qū
|615,485
|722.5
|851.9
|-
|מועצת צ'ינגשיו
|
|Qīngxiù Qū
|1,124,334
|865.1
|1,300
|-
|מועצת ג'יאנגנאן
|
|Jiāngnán Qū
|989,823
|1,183
|836.5
|-
|מועצת שישיאנגטאנג
|
|Xīxiāngtáng Qū
|1,643,819
|1,076
|1,528
|-
|מועצת ליאנגצ'ינג
|
|Liángqìng Qū
|587,618
|1,369
|429.2
|-
|מועצת יונגנינג
|
|Yōngníng Qū
|332,280
|1,231
|270
|-
|מועצת וומינג
|
|Wŭmíng Qū
|683,826
|3,389
|201.8
|-
|נפת לונג-אן
|
|Lóng'ān Xiàn
|325,140
|2,305
|141
|-
|נפת מאשאן
|
|Măshān Xiàn
|382,430
|2,341
|163.4
|-
|נפת שאנגלין
|
|Shànglín Xiàn
|359,323
|1,871
|192
|-
|נפת בין-יאנג
|
|Bīnyáng Xiàn
|801,407
|2,306
|347.6
|-
|נפת הנג
|
|Héng Xiàn
|896,099
|3,450
|259.8
|}

==ערים תאומות==
* 
* 

==ראו גם==
* לוגן סנטורי סנטר 1
* גואנגשי פייננס פלאזה

==קישורים חיצוניים==

* 
* 

==הערות שוליים==

קטגוריה:הרפובליקה העממית של סין: ערים
קטגוריה:מחוזות הרפובליקה העממית של סין: ערי בירה
קטגוריה:הרפובליקה העממית של סין: נציבויות עירוניות
קטגוריה:גואנגשי: ערים
הוועידה הביסקסואלית הבין-לאומית

הועידה הביסקסואלית הבין-לאומית (ICB) הייתה ועידה תקופתית של פעילים ביסקסואלים ואקדמאים מרחבי עולם. הוועידה הייתה מבוססת על מתכונת ועידת "BiCon" הבריטית, שנוסדה בשנת 1984, וכלל סדנאות, דיונים, הרצאות, ישיבות, הופעות ואירועים חברתיים, אשר נפרשו על פני מספר ימים של הכינוס. הוועידה נוסדה בשנת 1991 על ידי חוקר המיניות פריץ קליין, והכינוס הראשון התקיים באמסטרדם. הכינוס האחרון התקיים בשנת 2010, בלונדון.

== היסטוריית ועידות ==
{| class="wikitable"
|-
! מספר
! תאריך
! עיר
! מדינה
! משתתפים
! הערות
|-
||1
||אוקטובר 1991
||אמסטרדם
||הולנד
||250
|| --
|-
||2
||23–25 ביוני 1992
||לונדון
||הממלכה המאוחדת
||253

|| --
|-
||3
||24 ביוני 1994
||ניו יורק
||ארצות הברית
||250
|| האירוע התקיים בשבוע שלפני הצעדה לכבוד יום השנה ה-25 של מהומות סטונוול. משתתפים רבים באו
מהכנס ואז השתתפו בצעדה בגוש ביסקסואלי, תחת דגל עליו כתוב "ביסקסואלים בינלאומיים"
|-
||4
||אוקטובר 1996
||ברלין
||גרמניה
||196
|| --
|-
||5
||3–5 באפריל 1998
||אוניברסיטת הרווארד, מסצ&#39;וסטס
||ארצות הברית
||910
||--
|-
||6
||25–28 באוגוסט 2000
||אוניברסיטת מנצ'סטר
||הממלכה המאוחדת
||265

||האירוע התקיים בשיתוף פעולה עם כנס Bicon ה-18
|-
||7
||25–28 באוקטובר 2002
||סידני
||אוסטרליה
||?
||
|-
||8
||5–8 באוגוסט 2004
||מינאפוליס
||ארצות הברית
||225
||
|-
||9
||15–18 ביוני 2006
||טורונטו
||קנדה
||200
||הדוברת המרכזית הייתה לוריין האצ'ינס 
|-
||10
||26–30 באוגוסט 2010
||לונדון
||הממלכה המאוחדת
||454

|| האירוע התקיים בשיתוף פעולה עם כנס Bicon ה-28
|}
== ראו גם ==

== קישורים חיצוניים ==
* [https://curlie.org/Society/Gay,_Lesbian,_and_Bisexual/Bisexual/Conferences/ רשימת אירועים ביסקסואליים]
<div class="mw-content-ltr">
* [http://www.binetusa.org/pennpoints.htm "Why Bisexual Conferences are Important"] by Denise Pennin Penn Points (June 2004)
</div>

==הערות שוליים==

קטגוריה:ביסקסואליות
קטגוריה:זהות מינית
קטגוריה:זכויות להט"ב
קטגוריה:כנסים
POZ

POZ הוא מגזין אמריקאי שמתעד את חייהם של אנשים המושפעים ממחלת האיידס/HIV. באתר האינטרנט של המגזין, Poz.com, מופיעים כל יום קטעי חדשות, מידע על טיפולים, פורומים, בלוגים, ומודעות הכרות.

== היסטוריה ופרופיל המגזין ==
המגזין נוסד בשנת 1994 על ידי שון סטרוב , איש עסקים גיי שנדבק בנגיף ה-HIV, והפך לפעיל בנושא. לפני שהשיק את POZ, הוא היה מעורב באקטביזם במספר תחומים, כולל פוליטיקה, סביבתנות, זכויות האזרח, וזכויות להט"ב. הוא משמש כמנכ"ל פרויקט סרו (Sero Project), אשר נלחם בתופעת התביעות הפליליות נגד אנשים עם HIV ואיידס.

POZ מתפרסם על ידי חברת ההוצאה לאור Smart + Strong, אשר גם מפרסם את אתר האינטרנט "AIDSmeds.com", אתר המציג מידע על טיפול ב-HIV/איידס; את "Real Health", מגזין ואתר בריאות לקהל האפריקאי-אמריקאי; את "Tu Salud", מגזין ואתר לקהל הלטינו-אמריקאי; "Sane", אתר העוסק בבריאות הנפש; "Hep", העוסק בהפטיטיס; ו-"Cancer Health", אתר למידע על סרטן.

ב-2004, מכר סטרוב את בית ההוצאה לאור לחברת CDM Publishing. ב-2006, מונתה רגן הופמן, בעלת הטור "אנונימוס", כעורכת ראשית של POZ. לפני שהצטרפה ל-POZ, היא הייתה העורכת הראשית של מגזין הלייפסטייל "New JerseyLife", ואף יסדה את מגזין התרבות "Poets, Artists & Madmen." היא עזבה את התפקיד ב-2012, ומאז פועלת לקידום מידע, מודעות, מימון ומציאת מרפא לאיידס, כיועצת, שתדלנית, מחברת ספרים ודוברת. ב-2012, מונה לעורך ראשי אוריאל ר. גוטיירז. הוא שימש כסגן העורך מאז 2008, והיה העורך המנהל של המגזין "DiversityInc", והיה מייסד שותף, מו"ל ועורך ראשי של מגזין.

== קישורים חיצוניים ==
* 

* [http://www.poz.com POZ.com]
* [http://www.aidsmeds.com AIDSmeds.com]
* [http://www.realhealthmag.com RealHealthMag.com]
* [http://www.tusaludmag.com TuSaludMag.com]
* [http://www.sanemag.com SaneMag.com]
* [http://www.hepmag.com HepMag.com]
* [http://www.cancerhealth.com CancerHealth.com]
* [http://www.smartandstrong.com SmartAndStrong.com]

== הערות שוליים ==

קטגוריה:עיתונות להט"ב
קטגוריה:ארצות הברית: כתבי עת
בן ארזה

בן ארזה (או בן ארזא) היה הממונה על הצלצל והמנצח על נגינת הלויים בבית המקדש השני, מחמישה עשר הממונים הקבועים שהיו בבית המקדש.

== תפקידו ==

בן ארזה היה ממונה על כל הלוויים שהיו מנגנים בכלי נגינה בבית המקדש בשעת הקרבת קרבן התמיד, וכן בזמנים מיוחדים כמו בעת ניסוך היין, ניסוך המים, הקרבת קרבן פסח, הקרבת עולות ציבור, הבאת ביכורים.

עיקר שירת הלוויים הייתה נעשית בפה, והיא הייתה מלווה בשלושה סוגי כלי שיר: כינורות, מהם ניגנו לכל הפחות תשעה כינורות, וניתן להוסיף מהם ללא הגבלה; נבלים, מהם אין פוחתים משני נבלים, ולא מוסיפים יותר משישה; וצלצל יחידי, שבו היה מנגן בן ארזה עצמו. לא היה ניתן להוסיף ולנגן בצלצלים נוספים, כיוון שקולם חזק ורועם, ואם היו רבים מהם לא היו נשמעים קולותיהם של הכלים האחרים, וההרמוניה תופר, ואף השירה בפה לא תישמע. מלבד כלים אלו, בשנים עשר הימים שבהם היו הלוויים אומרים את ההלל בבית המקדש, היו מוסיפים לליווי שירתם גם חלילים (אבובים), מהם היו לכל הפחות שניים ולכל היותר תריסר. בנוסף, בעת הקרבת קרבן התמיד היו הכהנים תוקעים בחצוצרות.

על כל תיזמור כלי הנגינה היה ממונה בן ארזה, לצד הוגרס בן לוי שהיה מנצח על השירה שבפה. במסגרת תפקידו היה בן ארזה, שהיה , אחראי לסמן ללוויים מתי לפתוח בשירתם, דבר שהיה נעשה באמצעות הקשה עזה בצלצל גדול - כלי הקשה שהופקו ממנו קולות דומים למצלתיים, ונזכר כבר במקרא. כשהיו הלוויים פותחים בנגינתם היה בן ארזה מסדרם ומפקח על נגינתם, בעוד שהוא עצמו מלווה אותם בנגינת הצלצל היחיד.

בכך היה בן ארזה מסיים את תהליך הקרבת קרבן תמיד של שחר, כפי שמתואר במשנה במסכת תמיד:

הנפת הסודרים שימשה אות לבן ארזה שעליו להקיש בצלצלו הגדול, ועם ההקשה היו הלוויים פותחים בשירתם, המלווה את הקרבת התמיד.

תפקיד זה של בן ארזה נזכר גם בפיוט "תפילה תיקח תחינה תבחר" של רבי מאיר שליח ציבור (מחבר האַקְדָמוּת), הנאמר בסליחות לערב ראש השנה בנוסח אשכנז, ובו מתואר כיצד .

== תיאורו כממונה ==
המשנה מתארת את חמישה עשר בעלי התפקידים החשובים בבית המקדש, ובהם בן ארזה:

== הערות שוליים ==

קטגוריה:חמישה עשר ממונים בבית המקדש
קטגוריה:יהודי תקופת בית שני
קטגוריה:מנצחים יהודים
קטגוריה:נגני כלי הקשה
קטגוריה:לויים בספרות חז"ל
חבל פנג'אב

חבל פנג'אב (בפנג'אבי: ਪੰਜਾਬ, או پنجاب בכתב ערבי) הוא אזור מישורי הנמצא בדרום אסיה, ובמיוחד בחלק הצפוני של תת-היבשת ההודית, אשר נמצא הן במזרח פקיסטן והן בצפון הודו. האזור משתרע על פני כ-100 אלף קילומטרים רבועים.

השפה בחבל פנג'אב היא פנג'אבי והקבוצה האתנית המקומית, המכונה פנג'אבי, כוללת בעיקר הינדים וסיקים בחלק ההודי של החבל ומוסלמים בחלק הפקיסטני של החבל.

במהלך החלוקה של הודו 40% מחבל פנג'אב הוקצו להודו ו-60% משטחי החבל הוקצו לפקיסטן.

== קישורים חיצוניים ==

* 

קטגוריה:הודו: גאוגרפיה
קטגוריה:פקיסטן: גאוגרפיה
קטגוריה:דרום אסיה
יירן די מיליוס

יירן די מיליוס (בדנית: Jørgen de Mylius; נולד ב-5 במרץ 1946) הוא מנחה טלוויזיה דני.

==ביוגרפיה==
די מיליוס נולד בפרדיקסברג שבדנמרק. לאחר סיום התיכון למד עיתונאות.

ב-1963 החל לעבוד ברדיו הציבורי של DR. הוא הגיש מספר תוכניות ובנוסף שימש ככתב הרשת בארצות הברית, בצרפת ובלוקסמבורג.

ב-1977 עבר לעבוד באגף הטלוויזיה של הרשת, וב-1978 הנחה לראשונה את "Dansk Melodi Grand Prix", תחרות קדם-האירוויזיון של דנמרק. לאחר מכן הנחה את התחרות פעמים נוספות.

הוא שימש באופן קבוע כפרשן הטלוויזיה הדנית של תחרות האירוויזיון. באירוויזיון 1980 הציג את השיר הדני בתחרות, ובאירוויזיון 2006 הציג את תוצאות הניקוד של דנמרק.

בין 1990–1991 הוא למד קולנוע באוניברסיטת קליפורניה בלוס אנג'לס.

הוא כתב ביוגרפיות של מספר מוזיקאים, בהם אלביס פרסלי.

ב-2008 זכה בפרס מטעם "איגוד הפזמונאים הדני".

==קישורים חיצוניים==

* 

==הערות שוליים==

קטגוריה:מנחי טלוויזיה דנים
קטגוריה:ילידי 1946